Naziv obveznika: **Osnovna škola „Vazmoslav Gržalja**“ Broj RKP-a: 10410

Sjedište obveznika: 52420 Buzet Matični broj: 03028577

Adresa obveznika: II. istarske brigade 18 OIB: 88886840492

Razina: 31 Šifra djelatnosti: 8520

Šifra županije: XVIII Istarska županija Šifra grada: 43 Grad Buzet

**BILJEŠKE UZ FINANCIJSKE IZVJEŠTAJE ZA**

**RAZDOBLJE OD 01.01.2024. DO 31.12.2024. GODINE**

Osnovna škola „Vazmoslav Gržalja“ je javna ustanova koja obavlja djelatnost osnovnog odgoja i obrazovanja u skladu s aktom o osnivanju i upisana je u zajednički elektronski upisnik ustanova osnovnog i srednjeg školstva Ministarstva znanosti, obrazovanja i mladih.

Škola ima svojstvo pravne osobe i upisana je u sudski registar ustanova pod brojem U-1-169 Trgovačkog suda u Rijeci. Osnivač Škole je Istarska županija.

Sjedište Škole je u Buzetu, II. istarske brigade 18.

Osnovna škola „Vazmoslav Gržalja“posluje u skladu sa Zakonom o odgoju i obrazovanju u osnovnoj i srednjoj školi (N.N. broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20,151/22, 155/23, 156/23) te Statutom škole. Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (N.N. broj 37/22) u zakonu određenim rokovima što za proračunske korisnike jedinica lokalnei područne samouprave znači predaju do 31. siječnja 2024. godine. Obrasci su popunjeni u Registru proračunskih iizvanproračunskih korisnika na obrascima dostupnim u istom.

Odgovorna osoba je ravnateljica škole Jadranka Bartolić Muzica, prof. Osoba odgovorna za sastavljanje financijskih izvještaja je Damiana Črnac Krušvar, dipl.oec, voditeljica računovodstva.

1. **BILJEŠKE UZ BILANCU**
	1. **Obvezne bilješke uz Bilancu**

Prema odredbama Pravilnika o financijskom izvještavanju u proračunskom računovodstvu (N.N. broj 37/22) obvezne bilješke uz Bilancu moraju sadržavati popis ugovornih odnosa koji uz ispunjenje određenih uvjeta mogu postati obveza ili imovina i popis sudskih sporova u tijeku.

Tablica 1. Popis ugovornih odnosa koji mogu postati imovina na dan 31.12.2024.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red. br. | Datum primanja jamstva | Instrument osiguranja | Iznos primljenog jamstva | Davatelj jamstva | Namjena | Predmet ugovora | Rok važenja | Datum povrata jamstva |
| 1.  | 11.10.2023 | Bjanko zadužnica  | Do 10.000,00 eura | PRO LUKING d.o.o.  | Uredno izvršenje ugovora  | Izvođenje građevinskih radova  |  2 god. | 11.10.2025.  |
| 2. | 02.04.2024 | Bjanko zadužnica  | Do 10.000,00 eura | Zajednički stolarski obrt „PROLES“ | Jamstvo za otklanjanje nedostataka | Izvođenje radova vanjske fasadne stolarije | 2 god. | 02.04.2026. |
| 3. | 01.08.2024 | Bjanko zadužnica  | Do 10.000,00 eura | PRO LUKING d.o.o.  | Uredno izvršenje ugovora  | Izvođenje građevinskih radova  |  2 god. | 01.08.2026.  |
| 4. | 22.08.2024 | Bjanko zadužnica  | Do 10.000,00 eura | AUTO CENTAR POREČ d.o.o. | Jamstvo za otklanjanje nedostataka | Nabava kombi vozila | 2 god. | 22.08.2026. |

Tablica 2. Popis ugovornih odnosa koji mogu postati obveza na dan 31.12.2024.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red. br. | Datum izdavanja jamstva | Instrument osiguranja | Iznos danog jamstva | Primatelj jamstva | Namjena | Predmet ugovora | Rok važenja | Datum povrata jamstva |
| 1.  | 21.06.2023. | Bjanko zadužnica  | Do 2.000,00 eura | INA – Industrija nafte d.d.  | Uredno izvršenje ugovora  | Ugovor o nabavi plina i zakupu plinskih spremnika |  2 god. | 21.6.2025.  |

Tablica 3. Popis sudskih sporova u tijeku na dan 31.12.2024.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red. br. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva sredstava | Početak sudskog spora | Napomena |
|  |  |  |  |  |  |  |  |  |

Tablica Popisa sudskih sporova u tijeku na dan 31.12.2024.godine je prazna jer škola nema takve podatke iskazane u bilanci te nema ni saznanja o istima.

Indeks promjene na ukupnoj imovini, obvezama i vlastitim izvorima (B001 i B003) u odnosu na 2023. godinu iznosi 96,5. Nije bilo značajnih poslovnih događaja koji bi utjecali na navedene pozicije.

* 1. **1. Bilješka uz poziciju 02 Proizvedena dugotrajna imovina**

Sadašnja vrijednost nefinancijske imovine na kraju 2024. godine je za 1,7 % manja u odnosu na početno stanje radi toga što je ispravak vrijednosti veći od ulaganja na školskim zgradama i nabave dugotrajne imovine i sitnog inventara.

Tijekom 2024.godine fotonaponska elektrana na zgradi MŠ Buzet stavljena je u pogon te je došlo do izmjene knjiženja za njenu nabavnu vrijednost na način da se smanji iznos na šifri 0212, a poveća na šifri 0225. Navedeno je bilo potrebno radi ispravnog obračuna ispravka vrijednosti proizvedene dugotrajne imovine.

* + 1. **Bilješka uz poziciju 1 Financijska imovina**

Ukupno stanje financijske imovine na kraju godine iznosi 262.103,70 eura, indeks odstupanja 80,8. Financijsku imovinu čini novac u banci 52.170,89 eura; potraživanja od zaposlenih, za više plaćene poreze i doprinose i ostala potraživanja 3.340,26 eura; potraživanja za prihode poslovanja 13.753,26 eura; potraživanja za pomoći proračunskim korisnicima iz proračuna koji im nije nadležan; rashodi budućeg razdoblja u iznosu 192.839,29 eura.

Stanje novaca na računu u banci u iznosu 52.170,89 eura odgovara Izvodu prometa po računu broj 299/2024 od 31.12.2024. godine, IBAN HR4824020061100108562 Erste & S. bank d.d. Novac u blagajni sa stanjem 0,00 eur, odgovara Blagajničkom izvještaju broj 23/2024 od 20.12.2024. godine.

Veće odstupanje u vidu smanjenja na ukupnoj financijskoj imovini nastalo je na šifri 129 Ostala potraživanja te se odnosi na stavku 12911 „Potraživanja za naknade koje se refundiraju“ jer je tijekom 2024.godine došlo do kompenzacije između Hrvatskog zavoda za zdravstveno osiguranje i Ministarstva znanosti, obrazovanja i mladih za refundaciju troškova naknade plaće za bolovanje na teret HZZO-a.

Stanje ostalih potraživanja (šifra 129) na dan 31.12.2024. godine iznosi 2.200,57 eura, a strukturu ostalih potraživanja čine:

* Potraživanja za naknade koje se refundiraju – HZZO 1.848,78 eur
* Potraživanja za predujmove 351,79 eur

Potraživanja za prihode poslovanja (šifra 16) ukupno iznose 13.753,26 eura, a odnose se na potraživanja za prihode od prodaje proizvoda i pružanih usluga (najam prostora, produženi boravak, stanarine).

Kontinuirani rashodi budućeg razdoblja u iznosu od 192.839,29 eura evidentirani su sukladno Pravilniku o proračunskom računovodstvu i odnose se na obračunatu plaću za prosinac 2024. godine i prijevoz na posao (izvori financiranja: MZOM, Grad Buzet- produženi boravak, Mozaik VII – pomoćnici u nastavi).

* + 1. **Bilješka uz poziciju B003 Obveze i vlastiti izvori**

Obveze i vlastiti izvori (šifra B003) odgovaraju imovini (šifra B001) u iznosu 3.002.675,81 eura, indeks odstupanja 96,5.

Do većeg odstupanja u odnosu na izvještajnu 2023.g.godinu došlo je kod obveza za zaposlene (šifra 231) radi povećanja rashoda za plaće za prosinac 2024.g. u odnosu na prosinac 2023.g. (povećanje koeficijenta i osnovice za obračun plaće zaposlenika). Do smanjenja obveza za materijalne rashode (šifra 232) došlo je radi plaćanja računa dobavljačima i prije roka dospijeća radi prelaska na novi računovodstveni program unutar riznice Istarske županije, što je ujedno utjecalo i na smanjenje stanja novca na računu. Ostale tekuće obveze (šifra 239) odnose se na obvezu proračunskih korisnika za povrat u proračun i smanjene su radi višekratnih kompenzacija između HZZO-a i Ministarstva znanosti, obrazovanja i mladih za troškove bolovanja na teret HZZO-a tijekom 2024.godine.

Strukturu obveza čine:

* Obveze za zaposlene (šifra 231 – indeks 116,5) 187.904,83 eur
* Obveze za materijalne rashode (šifra 232 – indeks 46,3) 22.387,12 eur
* Obveze za ostale financijske rashode (šifra 2343 – indeks 92,7) 70,93 eur
* Obveze za naknade građanima i kućanstvima (šifra 237-indeks 105,9) 40.500,41 eur
* Ostale tekuće obveze (šifra 239 – indeks 10,6) 2.357,85 eur.

Sve obveze evidentirane u bilanci nedospjele su na dan 31.12.2024. godine. Sredstva za podmirenje istih osigurana su, plaćanja su izvršena prema roku dospijeća u siječnju 2025. godine.

Kod vlastitih izvora i ispravka vlastitih izvora (šifra 91) nema većeg odstupanja, indeks iznosi 98,3 i jednak je podatku na šifri B002 Nefinancijska imovina 2.740.572,11 eura.

* + 1. **Bilješka uz poziciju 922 Višak/manjak prihoda**

Rezultat poslovanja na dan 31.12.2024. godine bitno je različit u odnosu na prethodnu godinu. Ukupan višak prihoda od nefinancijske imovine (šifra 92212- indeks 35,3) iznosi 5.420,59 eura i dobiven je poslije korekcije rezultata poslovanja uz preneseni višak prihoda od nefinancijske imovine iz prethodne godine. Prema Pravilniku o računovodstvu korekcija rezultata je obvezna iz razloga što se u praksi ostvarenim prihodima sučeljavaju ne samo rashodi iste aktivnosti već su njima financirane i druge aktivnosti. Rezultat poslovanja prema aktivnostima u tom slučaju ne prikazuje stvarno stanje. Za prihode koje je škola ostvarila u 2024. godini kao prihode redovnog poslovanja čija je namjena u trenutku primitka bila nabava dugotrajne nefinancijske imovine, izvršena je korekcija rezultata. Ukupan iznos korekcije rezultata iznosi 53.435,25 eura za koji se iznos izvršilo zaduženje računa viška prihoda poslovanja, a odobrenje se knjižilo na računu manjka prihoda od nefinancijske imovine. Tijekom 2024. godine evidentirani su na računima kapitalnih prijenosa sredstava u iznosu 53.435,25 eura, koji su utrošena za nabavu dugotrajne nefinancijske imovine, i to na slijedećim kontima:

* 6362 Kapitalne pomoći iz državnog proračuna proračunskim korisnicima proračuna JLP(R)S – 7.773,19 eura,
* 67121 Prihodi iz nadležnog proračuna za financiranje rashoda za nabavu nefinancijske imovine – 44.662,06 eura,
* 6632 Kapitalne donacije od trgovačkih društava – 1.000,00 eura.

No, s druge strane na kraju izvještajne 2024.godine došlo je do manjka prihoda poslovanja u visini od 10.677,11 eura. Radi se o metodološkom manjku jer je škola proknjižila sve primljene ulazne račune za materijalne rashode koji se odnose na 2024.godinu u svojim poslovnim knjigama. Sukladno uputama osnivača škole Istarske županije o načinu planiranja te o načinu podnošenja zahtjeva za podmirenje materijalnih troškova na teret Proračuna Istarske županije za 2024.godinu, nije bilo moguće na samom kraju 2024.godine izvršiti uplatu na žiro račun škole kako bi se moglo proknjižiti prihod, nego će uplata biti izvršena tijekom 2025.godine. Ukupan rezultat poslovanja na dan 31.12.2024.godine je negativan i iznosi 5.256,52 eura manjka prihoda (šifra 922).

1. **BILJEŠKE UZ OBRAZAC PR – RAS**

Sukladno članku 15. Pravilnika o financijskom izvještavanju uz obrazac PR-RAS navode se razlozi zbog kojih je došlo do većih odstupanja (10%) od ostvarenja u izvještajnom razdoblju prethodne godine.

Šifra 6 -Ukupni prihod poslovanja u 2024. godini ostvaren je u iznosu 3.410.013,40 eura - Indeks odstupanja je 119,80. Na uvećanje prihoda utjecalo je povećanje prihoda od Ministarstva znanosti, obrazovanja i mladih za povećane rashode plaća i materijalnih prava zaposlenih u odnosu na izvještajnu 2023.godinu te povećanje prihoda od osnivača Istarske županije za pokriće stvarnih troškova u radu škole, financiranja produženog boravka i dodatnih ulaganja na građevinskim objektima.

Ukupne prihode poslovanja čine:

* Pomoći od izvanprorač. korisnika (šifra 634 – indeks 392,1) 7.100,47 eur
* Pomoći iz pr. korisnicima iz pr. koji nije nadležan (šifra 636 - indeks 119,3) 2.409.036,63 eur
* Pomoći temeljem prijenosa EU sredstava (šifra 638 - indeks 407,1) 4.070,99 eur
* Prijenosi između pror.korisnika istog proračuna (šifra 639 –indeks 23,5) 30,00 eur
* Prihodi po posebnim propisima (šifra 65-indeks 88,6) 88.067,58 eur
* Prihodi od prodaje roba i pružanih usluga (šifra 661-indeks 243,4) 50.998,18 eur
* Prihodi od donacija (šifra 663 – indeks 57,5) 9.733,21 eur
* Prihodi iz nadležnog proračuna (šifra 671-indeks 122,7) 840.857,34 eur
* Ostali prihodi (šifra 683-indeks 279,7) 119,00 eur

Do smanjenja prihoda po posebnim propisima u koje ubrajamo uplate roditelja za sufinanciranje školske marende i produženog boravka djece (šifra 65) došlo je zbog promjene u načinu financiranja školske prehrane djece u osnovnim školama. Ministarstvo znanosti, obrazovanja i mladih od drugog polugodišta školske godine 2022./23. podmiruje troškove financiranja prehrane za svakog učenika uključenog u školsku prehranu, tj. za sve učenike naše škole. U prvoj polovici 2023.godine još uvijek smo imali zaostale uplate od strane roditelja za račune za školsku marendu izdane u 2022.godini, dok tijekom 2024.godine takvih uplata nema.

U 2024.godini imamo promjenu načina knjiženja za uplate od strane Školskog sportskog saveza IŽ koje su se tijekom 2024.godine knjižile na konto 63415 dok su se ranijih godina knjižile na kontu 63612.

Tijekom 2024.godine povećao se i iznos na kontu 63814 za 3.680,00 eura radi priključivanja naše škole u Erasmus+ projekt „U šumi kao u učionici“ u trajanju od 14 mjeseci. Koordinator projekta Udruga Modelna šuma iz Pazina uplatio je navedeni iznos na žiro račun škole.

Donacije od pravnih i fizičkih osoba izvan općeg proračuna skupljale su se za odlazak učenika na natjecanje u robotici te za nabavu opreme za rad izvannastavne aktivnosti u STEM području.

Povećanje prihoda iz nadležnog proračuna Istarske županije povezano je sa financiranjem troškova sanacije fasade na zgradi PŠ Lanišće, financiranjem troškova zamjene vanjske stolarije na zgradi PŠ Roč, financiranjem troškova zaposlenih u produženom boravku te sa činjenicom da su se stvarni troškovi za prijevoz učenika u školu povećali u odnosu na prethodnu godinu.

Ostvareni prihodi namjenski su trošeni u skladu sa financijskim planom škole za 2024. godinu i zakonskim propisima.

Šifra 3 - Ukupni rashodi poslovanja u 2024. godini ostvareni su u iznosu od 3.392.680,90 eura (šifra 3 – indeks odstupanja 124,9).

Odstupanja veća od 10% evidentirana su na sljedećim pozicijama:

* Rashodi za zaposlene (šifra 31 – indeks 124,3). Do povećanja rashoda za plaće zaposlenika škole došlo je radi donošenja nove Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN22/2024) od strane Vlade RH u kojoj su definirani uvećani koeficijenti za obračun plaća zaposlenika svih školskih ustanova u odnosu na prethodna razdoblja. Uvećanje osnovnog koeficijenta utjecalo je na porast svih rashoda za zaposlene (bruto plaće i doprinosa).
* Rashodi za Usluge tekućeg i investicijskog održavanja (šifra 3232 – indeks 533,5). Škola je uz financiranje osnivača Istarske županije sklopila ugovor za radove na zamjeni fasadne stolarije na zgradi Područne škole u Roču i ugovor za građevinske radove na sanaciji fasade u Područnoj školi Lanišće.
* Ostale naknade građanima i kućanstvima iz proračuna (šifra 372 – indeks 122,2). Ove naknade odnose se na plaćanje organiziranog prijevoza učenika u školu za što su od kraja 2023.g. sklopljeni novi okvirni sporazumi između prijevoznika i Istarske županije po znatno većim cijenama po kilometru u odnosu na prethodi okvirni sporazum.
* Postrojenja i oprema (šifra 422 – indeks 40,1) i Instrumenti, uređaji i strojevi (šifra 4225 – indeks 18,0). Škola je uz pomoć financijskih sredstava iz proračuna Istarske županije tijekom 2023.godine izvršila nabavu kuhinjskog kotla i ostale opreme kako bi se poboljšali uvjeti rada u školskoj kuhinji. Za nabave sličnog opsega i vrijednosti u 2024.godini nije bilo potrebe.
* Prijevozna sredstva (šifra 4231 – nema indeksa). Škola je uz pomoć financijskih sredstava iz proračuna Istarske županije izvršila nabavu novog školskog kombija za prijevoz učenika u školu, a za potrebe matične škole u Buzetu.

Sva nefinancijska imovina nabavljena je u skladu sa financijskim planom škole za 2024. godinu.

Ukupni prihodi i primici u izvještajnom razdoblju manji su od ukupnih rashoda i izdataka u izvještajnom razdoblju što i uz prenesi višak iz 2023.godine daje manjak prihoda i primitaka za pokriće u slijedećem razdoblju u visini od 5.256,52 eura (šifra Y006). Objašnjenje za navedeno nalazi se u gornjem dijelu bilješki pod „1.2.4. Bilješka uz poziciju 922 Višak/manjak prihoda“.

1. **BILJEŠKE UZ OBRAZAC RAS-FUNKCIJSKI**

Podaci iskazani na šifri 09 Obrazovanje obrasca istovjetni su podacima iskazanim na šifri Y034 Ukupni rashodi obrasca PR-RAS.

Rashodi vezani uz obrazovanje prikazani su na funkciji 0912, a dodatne usluge u obrazovanju na funkciji 096. Dodatne usluge u obrazovanju obuhvaćaju rashode ugovorenog prijevoza učenika na nastavu i povratak kući te na usluge školske prehrane.

1. **BILJEŠKE UZ OBRAZAC P-VRIO**

U tijeku 2024.godine nije bilo poslovnih promjena evidentiranih na kontu 915.:

1. **BILJEŠKE UZ OBRAZAC OBVEZE**

Stanje obveza na početku izvještajnog razdoblja (šifra V001) iznosi 272.148,93 eura. Navedene obveze u cijelosti su podmirene u siječnju 2024. godine, a odnose se na obračunatu plaću za prosinac 2023. godine, rashode za materijal i usluge.

 Nema obveze kojima je od roka dospijeća prošlo više od 30 dana.

Stanje obveza na kraju izvještajnog razdoblja (šifra V006) iznose ukupno 253.221,14 eura. Sve su obveze na kraju izvještajnog razdoblja nedospjele. Nedospjele obveze će biti podmirene u toku siječnja i veljače 2025. godine prema roku dospijeća iz ostvarenih namjenskih prihoda.

Međusobne obveze proračunskih korisnika odnose se na obveze proračunskih korisnika za povrat u proračun za obvezu plaćanja bolovanja zaposlenika od strane Ministarstva znanosti, obrazovanja i mladih, a na teret HZZO-a što se uobičajeno kompenzira krajem godine te na obvezu povrata za neutrošena sredstva dobivenih od strane nadležnog proračuna.

Klasa: 400-04/25-01/01

Urbroj: 2163-46-01-25-1

Buzet, 31.01.2025.

Osoba za kontaktiranje: Ravnateljica:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Damiana Črnac Krušvar Jadranka Bartolić Muzica, prof.

Tel/fax: 052 694 161, 662 643

e-mail: damiana.crnac-krusvar@skole.hr